ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

..หญ้าแพรก.
..l...ทองอุไร ลิ้มปิติ ผู้จัดการกองทุนเพื่อการฟื้นฟูและพัฒนาระบบสถาบันการเงิน แย้มข่าวดีขายหุ้นธนาคารนครหลวงไทยว่าหลังวันวาเลนไทน์ วันที่ 17 ก.พ.นี้ จะได้ข้อสรุปแน่นอนว่า ใครจะมาวินที่จะได้ครอบครองหุ้นของกองทุนฟื้นฟูฯ ที่ถืออยู่ในแบงก์นครหลวงไทย ส่วนใครคว้าชัยจ่ายเงินเยอะที่สุด ก็ต้องติดตามกันอย่างใกล้ชิด
...l...ว่าแล้วก็ให้เกิดความขบขันอย่างยิ่ง เมื่อธนาคารกสิกรไทย วัดเคพีไอผู้บริหารจากการช่วงชิงพื้นที่ข่าวในหน้าหนังสือพิมพ์ ใครออกผลิตภัณฑ์มากทำให้คนรู้ได้มาก ถือว่าผลงานดี ตรงกันข้ามกับธนาคารกรุงเทพ ที่ใครเป็นข่าวในหน้าหนังสือพิมพ์จะโดนมองหน้า ยิ่งเป็นข่าวมาก ยิ่งน่าเป็นห่วงว่าผลงานอาจแป้ก 
...l...สายสืบสะเด็ดยาด รายงานว่า งานเลี้ยงผู้บริหารธนาคารสินเอเซีย เมื่อสุดสัปดาห์ที่ผ่านมานั้น ผู้บริหารต่างมึนงงเมื่อเห็น ธงชัย อานันโทไทย กรรมการผู้จัดการ แบงก์สินเอเซีย จับไมค์ร้องเพลงลูกทุ่งเป็นครั้งแรก ซึ่งเป็นการร้องเพลงที่เข้ากับสีผิวเป็นอย่างยิ่ง แถมมีลูกเล่นส่งไมค์ให้พนักงานช่วยร้องด้วย เรียกเสียกรี๊ดได้สนั่นชายหาด แต่หญ้าแพรกว่า งานนี้ผู้บริหารอาจถูกหลอก เพราะตอนส่งไมค์ให้ผู้ฟังช่วยร้องน่ะ ช่วงนั้นคุณธงอาจจะจำเนื้อเพลงไม่ได้ ฮ่าๆๆๆ
...l...คุณพี่ เลอศักดิ์ จุลเทศ ผอ.แบงก์ออมสิน ทำเก๋ไก๋ไปแถลงผลประกอบการปี 2552 ที่ญี่ปุ่น ว่ากำไรอื้อซ่า 1.2 หมื่นล้านบาท และปีนี้ติดใจตั้งเป้ากำไรเพิ่มอีก 10% 
...l...กองบรรณาธิการข่าวการเงิน โพสต์ทูเดย์ ซึ้งใจ ขรรค์ ประจวบเหมาะ กรรมการผู้จัดการ แบงก์อาคารสงเคราะห์ (ธอส.) อย่างยิ่ง อุตส่าห์วิ่งจากพัทยามางาน โพสต์ทูเดย์ อินเวสต์เมนต์เอ็กซ์โป งานนี้สุดคุ้ม เพราะ อภิสิทธิ์ เวชชาชีวะ นายกรัฐมนตรี สนใจสอบถามผลงานธอส. ละเอียดยิบ ทำเอาทีมผู้บริหารยิ้มแป้นที่นายกฯ หยุดคุยด้วยนานเป็นพิเศษ 
ส่วน โสฬส สาครวิศว กรรมการผู้จัดการ เอสเอ็มอีแบงก์ ก็ดอดมาฟังปาฐกถาของนายกฯ ด้วย